Document ID: 32000R2256

Κανονισμός (ΕΚ) αριθ. 2256/2000 της Επιτροπής
της 11ης Οκτωβρίου 2000
για παρέκκλιση, όσον αφορά τον κατάλογο των ποικιλιών και των συνδυασμών ποικιλιών για σπόρο κράμβης και γογγύλης "δύο μηδέν", από τον κανονισμό (ΕΚ) αριθ. 2316/1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1672/2000(2), και ιδίως το άρθρο 9,
Εκτιμώντας τα ακόλουθα:
(1) Το άρθρο 4 παράγραφος 1 του κανονισμού (ΕΚ) αριθ. 2316/1999 της Επιτροπής(3), όπως τροποποιήθηκε από τον κανονισμό (ΕΚ) αριθ. 1454/2000(4), θεσπίζει ότι τα κράτη μέλη πρέπει να περιορίσουν την επιλεξιμότητα για την χορήγηση ενισχύσεων βάσει της έκτασης στην κράμβη και τη γογγύλη, μόνο στις ποικιλίες για σπόρο κράμβης και γογγύλης τις λεγόμενες "δύο μηδέν", δηλαδή σε εκείνες των οποίων η μέγιστη περιεκτικότητα γλυκοζινόλης είναι μικρότερη από 25 μmol/gr και σε ερουκικό οξύ δεν υπερβαίνει το 2 % της συνολικής περιεκτικότητας σε λιπαρά οξέα. Οι ποικιλίες αυτές θα πρέπει να ανακοινωθούν και να εγγραφούν με την ένδειξη αυτή στον κοινό κατάλογο των ποικιλιών που έχει καθιερωθεί από την οδηγία 70/457/ΕΟΚ του Συμβουλίου(5), όπως τροποποιήθηκε τελευταία από την οδηγία 98/96/ΕΚ(6).
(2) Το άρθρο 4 παράγραφος 4 του κανονισμού (ΕΚ) αριθ. 2316/1999 έχει προβλέψει ότι για την περίοδο εμπορίας 2000/01, οι εκτάσεις οι οποίες έχουν σπαρεί με πιστοποιημένους, σπόρους των ποικιλιών και των συνδυασμών ποικιλιών που απαριθμούνται στο παράρτημα ΙΙ του κανονισμού (ΕΚ) αριθ. 658/96 της Επιτροπής(7), όπως τροποποιήθηκε τελευταία από τον κανονισμό (ΕΚ) αριθ. 897/2000(8), είναι επίσης επιλέξιμες. Η διάταξη αυτή αποσκοπούσε στο να γίνει κατά τη διάρκεια της τρέχουσας περιόδου εμπορίας η κατάλληλη ενημέρωση τον κοινού καταλόγου των ποικιλιών. Εντούτοις, η ενημέρωση αυτή δεν κατέστη δυνατόν να επιτευχθεί εντός της καθορισθείσας προθεσμίας ενώ η σπορά της κράμβης και της γογγύλης για τη συγκομιδή του 2001 έγιναν από τα τέλη Αυγούστου.
(3) Συνεπώς, μεριμνώντας για σαφήνεια και αμοιβαία ενημέρωση, πρέπει να υπάρξει παρέκκλιση από τον κανονισμό (ΕΚ) αριθ. 2316/1999 καθιερώνοντας, για την περίοδο εμπορίας 2001/02, ένα νέο κοινοτικό κατάλογο ποικιλιών και συνδυασμών ποικιλιών γογγυλόσπορων και κραμβόσπορων "δύο μηδέν" με βάση τις πλέον πρόσφατες πληροφορίες που ανακοινώθηκαν από τα κράτη μέλη.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 2001/02, και κατά παρέκκλιση από το άρθρο 4, παράγραφος 1 του κανονισμού (ΕΚ) αριθ. 2316/1999, οι εκτάσεις που έχουν σπαρεί με πιστοποιμένους σπόρους ποικιλιών και συνδυασμών ποικιλιών κράμβης και γογγύλης "δύο μηδέν" που απαριθμούνται στο παράρτημα του παρόντος κανονισμού είναι επιλέξιμες για τις χορηγήσεις ενισχύσεων βάσει της έκτασης που καθιερώθηκαν από τον κανονισμό (ΕΚ) αριθ. 1251/1999.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 2000.

Labels: 17
19
6